Länder austriacs

L'Austrie e je une republiche federâl dividude in nûf stâts federâts.

A nivel uficiâl - daûr dal art. 2 par. 2 de Leç di constituzion federâl austriache (tod. Bundes-Verfassungsgesetz o B-VG) - un Land (plurâl Länder) al è tal ambit de Seconde republiche d'Austrie un stât component e une unitât aministrative. Considerât che Land al pues volê dî sei stât sei tiere, teritori o campagne, al esist ancje il tiermin plui precîs Bundesland (plurâl Bundesländer). Par furlan al podarès valê par ducj e doi i tiermins la traduzion di "stât federât".

I 9 stâts federâts che a componin l'Austrie a son dividûts (2022) in 79 distrets (Bezirk, plurâl Bezirke) e 15 citâts a statût autonom (Statutarstadt, plurâl Statutarstädte). I 79 distrets a son dividûts in 2.093 comuns (Gemeinde, plurâl Gemeinden).

 Podês dai stâts 
La Constituzion federâl austriache e acuarde ai stâts federâts un propri Parlament locâl (tod. Landtag) legislatîf che, tai limits dâts a intindi de Costituzion, al è un argagn legjiferant indipendent.

I guviers dai stâts federâts a son di une bande i esecutîfs indipendents dai sengui stâts federâts e di chê altre part de aministrazion federâl mediate (tod. mittelbare Bundesverwaltung).

 Storie 
I confins e i simbui dai stâts federâts austriacs a si orientin plui che altri intor a chei dai stâts de tarde Etât di Mieç; Viene e fo invezit costituide come stât federât indipendent dome tal 1920 (cu la nassite de Prime republiche).

 Stâts federâts austriacs 
 #  Stât federât  Bandiere  Cjâf lûc  Popolazion(2022)¹ Superficie in km²  Localizazion 1. Burgenland  50px|border  Eisenstadt 297.583  3.965 150px 2. CarintieKärntenKoroška²  50px|border Clanfurt sul WörtherseeKlagenfurt am WörtherseeCelovec² 564.513  9.537 150px 3. Basse AustrieNiederösterreich  50px  St. Pölten 1.698.796  19.180 150px 4. Alte AustrieOberösterreich  50px|border  Linz 1.505.140  11.983 150px 5. SalisburghêsSalzburg  50px|border  SalisburcSalzburg 560.710  7.155 150px 6. StaiarSteiermark  50px|border  Graz 1.252.922  16.399 150px 7. TirôlTirol  50px|border  Innsbruck 764.102  12.648 150px 8. Vorarlberg  50px|border  Bregenz 401.674  2.602 150px 9. VieneWien  50px|border  – 1.931.593  415 150px

 Notis 
 ¹ Dâts te colone "Popolazion" in Statistik Austria
 ² sloven

Categorie:Austrie